cyanic-selkie/wikianc huggingface dataset:
Դամոն և Պիթիաս
Հունական լեգենդ
Ինչպես պատմել է Արիստոքսենոսը, որից հետո էլ Ցիցերոնը (De Offic. 3.45), Դիոդորոս Սիկիլիացին (10.4) և այլք, փիլիսոփա Պյութագորասի հետևորդներ Պիթիասն ու իր ընկեր Դամոնը բռնակալ Դիոնիսոս Ավագի իշխանություն օրոք (մ․թ․ա 405–367 թվականներ) ճամփորդել են դեպի Սիրակուզա, որտեղ Պիթիասը մեղադրվել է բռնավորի դեմ դավադրություն կազմակերպելու մեջ և դատապարտվել մահվան։
Ընդունելով իր պատիժը՝ Պիթիասը խնդրել է թույլ տալ մի վերջին անգամ վերադառնալ տուն՝ գործերը կարգավորելու և հարազատներին հրաժեշտ տալու համար։ Չցանկանալով հայտնվել հիմար իրավիճակում՝ թագավորը մերժել է, հավատացած լինելով, որ ազատ արձակվելով Պիթիասը կփախչեր ու այլևս չէր վերադառնա։ Դամոնն ինքնառաջադրվում է որպես պատանդ Պիթիասի բացակայության ընթացքում, և երբ թագավորը պնդում է, որ եթե Պիթիասը հանկարծ ճիշտ ժամանակին չվերադառնա, Դամոնին մահապատժի կենթարկեն նրա փոխարեն, վերջինս համաձայնվում է և Պիթիասին թույլատրվում է մեկնել։
Դիոնիսոսը համոզված էր, որ Պիթիասը չի վերադառնալու, և երբ Պիթիասի վերադարձի օրը եկել է ու անցել, նա հրամայել է իրականացնել Դամոնի մահապատիժը, բայց հենց այն պահին, երբ դահիճը պատրաստվում էր սպանել Դամոնին, Պիթիասը վերադարձել է։
Ուշացման համար ընկերոջից ներողություն խնդրելով՝ Պիթիասը բացատրել է, որ Սիրակուզա վերադառնալու ճանապարհին ծովահենները գրավել են իր նավը և իրեն նավից դուրս նետել, բայց նա լողալով ափ է հասել ու որքան հնարավոր է արագ վերադարձել Սիրակուզա՝ ճիշտ ժամանակին հասնելով, որ փրկի ընկերոջը։
Իդիոմատիկ կիրառություն
«Դամոն և Պիթիասը» դարձել է իսկական ընկերությունը խորհրդանշող իդիոմատիկ արտահայտություն և կիրառվել տարբեր ստեղծագործություններում։
Կամենկա (գյուղ, Կոմունարովսկի գյուղական խորհուրդ)
Կամենկա (Камянка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կամենկա գյուղում բնակվում էր 269 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Լուսնի տաճար (Լա Լիբերտադ)
Լուսնի տաճար, հարդախառն չթրծած աղյուսից կառույց Պերուի հյուսիսում՝ Լա Լիբերտադ շրջանում՝ Տրուխիլիո քաղաքից մոտ 5 կմ հեռավորության վրա ։ Տաճարը վերաբերում է մոչիկա հնագույն մշակույթին։ Դրանից ոչ հեռու գտնվում է Արևի տաճարը, որը ևս Մոչե քաղաքակրթության նմուշ է։
Քաղաքը գտնվում էր երկու տաճարների միջև, որոնք կառուցվել են մոտավորապես մ. թ. ա. 450 թվականին։
Ներկայումս Լուսնի տաճարը զբոսաշրջիկներին գրավում է պատերին պահպանված որմնանկարներով։
Պաշտամունքի կենտրոն
Տաճարը պաշտամունքային, արարողակարգային և կրոնական կենտրոն էր։ Այն սակավաթիվ ուականերից է, որտեղ պահպանվել են հոյակապ պատերն ու պատի որմնանկարները, չնայած այն հանգամանքին, որ տաճարը թալանվել է։ Այս ուակայի կառուցվածքում կարելի է նշմարել մի քանի տաճարներ, որոնք միմյանց վրա են կառուցվել տարբեր դարաշրջաններում։ Այն ունի ուղղանկյունաձև հիմք՝ 87 մետր լայնությամբ և 21 մետր բարձրությամբ։ Դրա վերին հարթակում բարձրանում են մի քանի սրահներ, որոնք զարդարված են մարդկային պատկերաքանդակներով։ Ըստ ժամանակի՝ տաճարներից ամենավերջին շինարարության արարողակարգային զոհասեղանին հայտնաբերվել են զոհաբերված 40 զինվորների մնացորդներ։ Ըստ երևույթին՝ զոհաբերության ավարտից հետո զոհերի մարմինները դեն են նետվել ուակայից և այդպես մնացել են ներքին բակերում։ Հետազոտողները ժայռի ստորոտում հայտնաբերել են մեծահասակ տղամարդկանց մի քանի կմախքներ, որոնք բոլորն էլ վնասվածքների նշաններ են ունեցել (սովորաբար գլխի վրա ուժեղ հարված՝ որպես մահվան պատճառ)։
Լուսնի տաճարում պահպանվել են հանքային ծագում ունեցող 5 գույների (սպիտակ, սև, կարմիր, կապույտ և մանանեխա-շագանակագույն) ներկերով պատված պատի հետաքրքիր որմնանկարներ, ինչպես նաև ռելիեֆներ, որոնցում կարելի է ճանաչել մոչիկական Այ Ապաեկի աստվածությունը կամ ինչ-որ գլխատված աստվածություն (իսպ. degollador-կտրված կոկորդ)։ Բացի այդ՝ տաճարի շուրջ կա տաճարային բակ և ավելի քան 1500 տարի առաջ կառուցված հրապարակ։
Ճակատային մասում պատկերված են մի քանի կերպարներ, ինչպիսիք են լեռների աստվածությունը գոտիներով, որոնց վրա կախված են վարազահավի, աղվեսի, օձերի գլուխներ, արարողակարգային դանակներով հսկայական խեցգետիններ, միմյանց ձեռք բռնած մարդիկ, ինչպես նաև քրմեր։ Յուրաքանչյուր պատկերաքանդակ կապված է ջրի պաշտամունքի, հողի բերրիության և տաճարում մատուցված զոհերի հետ։
Կա 10 հազար մ² մակերեսով ներքին բակ, որտեղից քաղաքային գոտու բնակչությունը կարող էր ականատես լինել զինվորների զոհաբերությունների նախապատրաստմանը, սակայն, ինչպես երևում է, զոհաբերման բուն գործողությունը տեղի է ունեցել միայն բարձրաստիճան պաշտոնյաների ներկայությամբ։
Արտաքին հղումներ
Կատեգորիա:Պերուի պատմություն
Պոլ Լիրոլա
Պոլ Միքել Լիրոլա Կոսոկ (Pol Mikel Lirola Kosok, )՝ իսպանացի ֆուտբոլիստ, Սասուոլո ակումբի պաշտպան։
Ակումբային կարիերա
Լիրոլան Էսպանյոլ իսպանական ակումբի սան է։  2015 թվականի հունվարին վարձավճարով տեղափոխվել է Յուվենտուս ակումբ, խաղալով երիտասարդական թիմի կազմում ։ 2015 թվականի ամռանը նա համաձայնագիր կնքեց « Ծեր սինյորա » ակումբի հետ ։
2016 թվականի հուլիսի 28-ին նա երկու տարվա վարձավճարությամբ տեղափոխվել է Իտալիայի Սասուոլո ակումբ ։ 2016 թվականի օգոստոսի 25-ին Եվրոպա լիգայի խաղարկությունում պրոֆեսիոնալ ֆուտբոլային հանդիպման ժամանակ՝ Ցրվենա Զվեզդա ակումբի դեմ խաղում, դաշտ դուրս գալով մեկնարկային կազմում, խաղալում է ամբողջ խաղը ։ 2016 թվականի սեպտեմբերի 18-ին հանդես եկավ Ջենոա ակումբի դեմ խաղում ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իսպանիայի հավաքականի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Սասուոլոյի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Կատալոնիայի հավաքականի ֆուտբոլիստներ
Մուչա
Մուչա (Muccia), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 888 մարդ (2008 թվականի տվյալներով), բնակչության խտությունը՝ 36 մարդ/կմ²։ Տարածքը կազմում է 25 կմ²։ Փոստային ինդեքս՝ 62034։ Հեռախոսային կոդ՝ 0737։
Բնակավայրի հովանավորն է համարվում սուրբ նահատակ Վլաս Սեբաստացին (Սան Բիաջիո)։ Տոնակատարությունը փետրվարի 3-ին է։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ուիլյամ Սմիթ (պետական գործիչ)
Ուիլյամ Սմիթ (պետական գործիչ) (William Alden Smith, ), ամերիկացի քաղաքագետ, ԱՄՆ Ներկայացուցիչների պալատի անդամ։ 1907-1919 թվականներին եղել է ԱՄՆ սենատոր Միչիգան նահանգից ։ Առավել հայտնի է որպես 1912 թվականին «Տիտանիկ» շոգենավի կործանման գործով ամերիկյան քննչական հանձնաժողովի ղեկավար։ Նրա հետաքննչական գործողությունները քննադատության են արժանացել Մեծ Բրիտանիայում ։
Կենսագրություն
Սմիթը ծնվել է Միչիգանի Դովաջիակ քաղաքում, սովորել է սովորական դպրոցներում ։ 1872 թվականին ծնողների հետ տեղափոխվել է Գրանդ Ռափիդս, որտեղ սկսել է վաճառել պոպկորն ու թերթեր ։ 1875 թվականին ծառայության է անցել Լենսինգում գտնվող Միչիգանի ներկայացուցիչների պալատում։
«Բերչ և Մոնտգոմերի» ընկերությունում Սմիթն ուսումնասիրել է իրավունք։ Որոշ ժամանակ զբաղվել է իրավաբանական պրակտիկայով, իսկ ավելի ուշ ընդունվել է «Սմայլի և Սթիվենս» ընկերություն ։ Այս ընկերությունը հետագայում կոչվել է «Սմայլի, Սմիթ և Սթիվենս»։ Սմիթը եղել է «Չիկագոյի և Արևմտյան Միչիգանի երկաթուղիներ» և «Դեթրոյթի ու Լենսինգի Հյուսիսային երկաթուղիներ» ընկերությունների գլխավոր իրավախորհրդատուն։ Այդ պրակտիկայի շնորհիվ նա դարձել է երկաթուղիների և ֆինանսների մասին օրենքների փորձագետ ։ 1883 թվականին Սմիթը Միչիգան նահանգից ԱՄՆ սենատորի քարտուղարի օգնականն էր, իսկ 1887-1891 թվականներին՝ Միչիգան նահանգի որսորդական տեսուչը ։ 1888-1892 թվականներին եղել է հանրապետական պետական Կենտրոնական կոմիտեի անդամ ։
«Տիտանիկի» խորտակման հետաքննություն
1912 թվականի ապրիլի 15-ին Ատլանտյան օվկիանոսում Տիտանիկի խորտակումից հետո Սմիթը գլխավորել Է Սենատի լսումները, որոնք ընթանում էին Նյու Յորքի Վալդորֆ-Աստորիա հյուրանոցում ։ Սենատորներն ու հանդիսատեսը ունկընդրում էին ողջ մնացած ուղևորների և անձնակազմի անդամների դրամատիկ ցուցմունքները։ 1912 թվականի մայիսի 28-ին Սմիթի ենթահանձնաժողովը զեկույց է հրապարակել, որը հանգեցրել է անվտանգ ծովագնացության կանոնների էական բարեփոխումներին ։ Սմիթը հատուկ ուշադրություն է դարձրել «Տիտանիկի» անջրանցիկ միջնորմներին, ինչի համար այցելել է նրա երկվորյակ եղբորը՝ «Օլիմպիկին» ։
Մահ
Ուիլյամ Սմիթը մահացել է 1932 թվականի հոկտեմբերի 11-ին Գրանդ Ռեփիդսում՝ 73 տարեկան հասակում։ Հուղարկավորված է Վուդլոն գերեզմանատանը ։
Արտաքին հղումներ
Կատեգորիա:Տիտանիկ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Ամերիկացի քաղաքագետներ
Օլտա Ջաչկա
Օլտա Ջաչկա (ալբաներեն՝ Olta Xhaçka, ), Սոցիալիստական կուսակցությունը ներկայացնող ալբանական քաղաքական գործիչ։ Խորհրդարանի պատգամավոր 2009 թվականից, 2017 թվականի մարտ-հունիս ամիսներին եղել է սոցիալական ապահովության և երիտասարդության նախարար, 2017 թվականի սեպտեմբերի 11-ից՝ Ալբանիայի պաշտպանության նախարար։
Կենսագրություն
Օլտա Ջաչկան ստացել է քաղաքագիտության և միջազգային հարաբերությունների բակալավրի կոչում Ամերիկայի Քլարկի համալսարանից։ Ջաչկան ակտիվորեն մասնակցել է քաղաքացիական հասարակության կյանքին մարդու իրավունքների ոլորտում, ինչպես նաև երեք տարի դասավանդել է քաղաքագիտություն Նյու Յորքի Տիրանայի մասնավոր համալսարանում։
Քաղաքական գործունեություն
2009 թվականից նա հանդիսանում է սոցիալիստական խորհրդարանական խմբակցության անդամ, սկզբում ՝ երկու գումարումների ընթացքում եղել է Կորկայի տարածաշրջանի ներկայացուցիչ։ Ջաչկան Ալբանիայի Սոցիալիստական կուսակցության վարչության անդամ է, իսկ 2010 թվականից ղեկավարում է կանանց ֆորումը։ 2015 թվականից մինչև 2017 թվականը, երբ նա պաշտոնավարում էր Ալբանիայի կառավարության կազմում, միաժամանակ ղեկավարում է նաև Քեմալ Ստաֆի հիմնադրամը։ Որպես գենդերային հավասարության բնագավառի իրավապաշտպան և Սոցիալիստական կուսակցության կանանց ֆորումի գործող նախագահ, Ջաչկան 2014 թվականից անչափահասների, գենդերային հավասարության և ընտանեկան բռնության հարցերով խորհրդարանական ենթահանձնաժողովի նախագահն է։ Նա նաև աշխատանքի, սոցիալական հարցերի և առողջության և արտաքին հարաբերությունների հանձնաժողովի անդամ է։
2017 թվականի մարտին նա նշանակվեց սոցիալական ապահովության և երիտասարդության նախարար ։ Նա այդ դերակատարման մեջ անցկացրեց ընդամենը մի քանի ամիս, քանի որ 2017 թվականի օգոստոսին նախարարությունը լուծարվեց և միացվեց այլ նախարարությունների հետ ։
Պաշտպանության նախարար
2017 թվականի հունիսին նա վերընտրվեց խորհրդարանում, այս անգամ ՝ Տիրանայից ։ Իր ընտրատարածքում գրանցվեց Սոցիալիստական կուսակցությանը տրված ձայների ամենամեծ աճը մայրաքաղաքում ։
2017 թվականի սեպտեմբերին նա Ռամայի երկրորդ կառավարությունում ստանձնեց Պաշտպանության նախարարի պաշտոնը, այդ պաշտոնում դառնալով երկրորդ կինը՝ Միմի Կոդհելիից հետո ։
2018 թվականի ապրիլին այցելեց Միացյալ Նահանգներ և Պենտագոնում հանդիպեց Պաշտպանության նախարար Ջեյմս Մետտիսին ։
Անձնական կյանք
Օլտա Ջաչկան ամուսնացած է Արտան Գաչիի հետ, որը նախկինում եղել է սոցիալիստ պատգամավոր։ Նրանք ունեն մեկ դուստր՝ Խանան։
Ծանոթագրություններ
Կատեգորիա:Ալբանիայի պաշտպանության նախարարներ Կատեգորիա:Ալբանիայի խորհրդարանի պատգամավորներ Կատեգորիա:21-րդ դարի կին քաղաքական գործիչներ Կատեգորիա:Ալբանիայի քաղաքական գործիչներ Կատեգորիա:Պաշտպանության կին նախարարներ Կատեգորիա:Ալբանիայի կին քաղաքական գործիչներ
Ռեյներ Ժեզուս
Ռեյներ Ժեզուս (Reinier Jesus Carvalho,), առավել հայտնի է որպես Ռեյներ, բրազիլացի ֆուտբոլիստ, «Ռեալ Մադրիդ» ակումբի կիսապաշտպան։
Լուկենվալդե
Իլով  (Luckenwalde), կոմունա Գերմանիայի Բրանդենբուրգ հողատարածքում։
Յոսի Բենայուն
Յոսի Բենայուն (יוסי בניון, ), հրեա պրոֆեսիոնալ ֆուտբոլիստ է, ով հանդես է գալիս «Արսենալում»։ Նրա իրավունքները պատկանում են «Չելսիին»
Ծանոթագրություններ
Կատեգորիա:Հրեա ֆուտբոլիստներ Կատեգորիա:Չելսիի ֆուտբոլիստներ Կատեգորիա:Մայիսի 27 ծնունդներ Կատեգորիա:Ֆուտբոլի կիսապաշտպաններ Կատեգորիա:1980 ծնունդներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ռասինգ Սանտանդերի ֆուտբոլիստներ
Լուկենվալդե
Արտաքին հղումներ
Կատեգորիա:Գերմանիայի քաղաքներ
Ռեյներ Ժեզուս
Ակումբային կարիերա
2019 թվականի հուլիսի 31-ին նշել է դեբյուտը «Ֆլամենգոյի» հիմնական կազմում, դուրս գալով դաշտ «Լիբերտադորեսի գավաթի» խաղարկության 1/8 եզրափակչի պատասխան խաղում, Էկվադորական «Էմելեկ»-ի դեմ, փոխարինելով Գաբրիել Բարբոզային ։ 2019 թվականի օգոստոսի 4-ին դեբյուտը նշել է «բրազիլական Սերիա A»-ում, «Բաիա» ակումբի դեմ խաղում ։ 2019 թվականի սեպտեմբերի 7-ին խփել է առաջնության իր առաջին գոլը, «Ավաի» ակումբի դեմ խաղում ։ 2019 թվականի նոյեմբերի 9-ին երկարաձգել է պայմանագիրը ակումբի հետ մինչև 2024 թվականը, ըստ պայմանագրի նրա հրաժարագինը կազմում է 70 միլիոն եվրո ։
Թիմի հետ 2019 թվականի նոյեմբերի 23-ին դարձել է «Լիբերտադորեսի Գավաթի» հաղթող ։ Նաև օգնել է իր թիմին դառնալ Բրազիլիայի առաջնության հաղթող ։
Բրազիլիայի ազգային հավաքական
2017 թվականին մասնակցել է Հարավային Ամերիկայի Մ15 առաջնությանը Բրազիլիայի հավաքականի կազմում։ Խփել է 2 գոլ էկվադորի և Վենեսուելայի դեմ խաղերում։ Բրազիլացիները առաջնությունը ավարտել են 2-րդ տեղում, եզրափակչում պարտվելով Արգենտինային։
2018 թվականի մարտին ճանաչվել է Բրազիլիայի Մ17 հավաքականի ֆուտբոլիստ, և մասնակցել է Ֆրանսիական Մոնտեգյուի առաջնությանը ։ 2019 թվականին մասնակցել է Հարավային Ամերիկայի Մ17 առաջնությանը, որտեղ եղել է իր թիմի ավագը։ Առաջնությունում խփել է 3 գնդակ ։
Ծանոթագրություններ
Կատեգորիա:Ֆլամենգոյի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:2020 թվականի Ամառային օլիմպիական խաղերի չեմպիոններ
Կամենկա (գյուղ, Նովոզարևի գյուղական խորհուրդ)
Կամենկա (Камянка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կամենկա գյուղում բնակվում էր 297 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Քարոզգիրք (5029, Սիմեոն Երևանցի)
Քարոզգիրք, Սիմեոն Երևանցի (5029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5029 թվի տակ։ Ձեռագիրը գրվել է 1810 թվականին Հարություն Վանեցի գրիչի կողմից Վանում։ Ստացողը եղել է Ղազար վարդապետը։ Գրված է թղթի վրա, որը ունի 20.5x15 չափս։ Ձեռագիրը կազմված է 137 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 5ա ։
Ծանոթագրություններ
Կատեգորիա:Մատենադարանի ձեռագրեր
Վորգայոլ (Կիդրեմյուի վտակ)
Վորգայոլ (Воргаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կիդրեմյու գետի ձախ ափից 20 կմ հեռավորության վրա։ Գետի երկարությունը կազմում է 15 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արարատ Ղազարյան
Արարատ Գրիգորի Ղազարյան, հայ մանկավարժ, իրավաբան։ ԽՄԿԿ անդամ (1949): Հայրենական մեծ պատերազմի մասնակից։
Կենսագրություն
Արարատ Ղազարյանը ծնվել է 1922 թվականին, Եղեգնաձորի շրջանի Մալիշկա գյուղում։ 1940 թվականին ավարտել է Մալիշկայի միջնակարգ դպրոցը և անցել ուսուցչական աշխատանքի ։
1942 թվականին զորակոչվել է բանակ։ Սկզբում ծառայել է 89-րդ հայկական դիվիզիայում, իսկ 1943 թվականից՝ 175-րդ դիվիզիայի 209-րդ գնդում, որի կազմում մասնակցել է Մալայա զեմլյայում մղված մարտերին։ Նա աչքի է ընկել հատկապես փետրվարի վերջերին Ստանիշկայի և Միսխակոյի շրջանում մղված մարտերում, որոնցից մեկում վիրավորվել է։ Վեց ամիս բուժվելուց հետո մեկնել է գործող բանակ, մասնակցել Բելոռուսիայի ազատագրմանը ։
Ղազարյանը պարգևատրվել է «Մարտական ծառայությունների համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար», «Աշխատանքի վետերան» և այլ մեդալներով։
Զորացրվելուց հետո Ղազարյանը մանկավարժական աշխատանքի է անցել հայրենի գյուղում։ 1949 թվականին ՀԿԿ Կենտկոմին առընթեր կուսդպրոցն ավարտելուց հետո աշխատել է ՀԼԿԵՄ Եղեգնաձորի շրջկոմի քարտուղար։ 1954 թվականին նորից անցել է մանկավարժական աշխատանքի, նշանակվել Մալիշկայի դպրոցի տնօրեն, 1973 թվականից՝ նույն գյուղի 8-ամյա դպրոցի ուսմասվար։ 1957 թվականին ավարտել է Երևանի պետական համալսարանի իրավաբանական ֆակուլտետը ։
Ծանոթագրություններ
Կատեգորիա:Հայ մանկավարժներ Կատեգորիա:Հայ իրավաբաններ Կատեգորիա:ԵՊՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:«Աշխատանքի վետերան» մեդալակիրներ Կատեգորիա:ԽՄԿԿ անդամներ
Թոմաս Բարաթ
Թոմաս Բոլլ Բարաթ (Thomas Ball Barratt, ), նորվեգացի հիսունական առաջնորդ՝ անգլիական ծագմամբ, բողոքական քահանա, քարոզիչ, գրող և երաժիշտ։ Դասական հիսունականության համար Բարաթը համարվում է եվրոպական մայրցամաքում հիսունական շարժման հիմնադիր. Նորվեգիայում և այլ երկրներում հաջողված քարոզչության համար նրան անվանում են «Եվրոպայի առաքյալ» ։
Ստեղծագործություն
Թոմաս Բարաթը գրել է ավելի քան հարյուր ավետարանական երգերի խոսքեր։ Իր որոշ երգերի համար ստեղծել է մեղեդիներ։ Բարաթը նաև բավականին թվով բանաստեղծությունններ է թարգմանել նորվեգերեն։ 1911 թվականին Բարաթը հրատարակեց «Մարանաֆա» երգերի ժողովածուն. սա նորվեգական հիսունականների եկեղեցական հիմների առաջին ժողովածուն էր։ Ժողովածուում ներառվեցին Բարաթի կողմից գրված 110 և թարգմանած 130 երգեր։ Այս ժողովածուի երգերը ցայսօր արդիական են նորվեգացիների շրջանում։ Բարաթի հաջողություններից է նաև «Ֆիլադելֆիա» ծխում եկեղեցական երգչախմբի ստեղծումը։
Մատենագրություն
Իր կյանքի ընթացքում Բարաթը գրել է ավելի քան 300 գիրք, գրքույկ և հոդված։ Նրա ստեղծագործությունները լայնորեն տարածված էին Եվրոպայի հիսունականների շրջանում։ Դրանց մի մասը գրված է նորվեգերեն, մյուս մասը՝ անգլերեն։ Կենդանության օրոք նրա քարոզներն ու հոդվածները թարգմանվել են գերմաներեն, շվեդերեն, ֆիններեն, իսպաներեն և ռուսերեն։
Արտաքին հղումներ
Կատեգորիա:Հիսունականներ Կատեգորիա:Կրոնական գործիչներ Կատեգորիա:Նորվեգացի թարգմանիչներ Կատեգորիա:Բողոքական կրոնական գործիչներ
Վարք և մատենագրութիւնք Եւագրեայ (և լուծմունք Գրիգորի) (5049)
Ծանոթագրություններ
Կատեգորիա:Մատենադարանի ձեռագրեր
Ռոբերտ Ջեքսոն
Ռոբերտ Ջեքսոն (Robert Houghwout Jackson, ), գլխավոր դատախազ (1940-1941) և ԱՄՆ Գերագույն դատարանի դատավոր (1941-1954), Նյունբերգյան դատավարության ժամանակ ԱՄՆ-ի գլխավոր մեղադրող։
Կենսագրություն
Ծնվել է Փենսիլվանիա նահանգի Սփրինգ Կրիկ քաղաքում, ավարտել է Ֆրյուսբուրգի (Նյու Յորք նահանգ) դպրոցը։ 18 տարեկանում Ջեյմսթաունում սկսել է աշխատել որպես իրավաբանի օգնական մինչև 1913 թվականը՝ մեկ տարվա ընդմիջումով, քանի որ հաճախում էր Իրավունքի դպրոց (Նյու Յորք նահանգ)՝ պարապմունքների։ 21 տարեկանում Ջեքսոնը քննություն է հանձնել փաստաբանի որակավորում ստանալու համար և սկսել է ինքնուրույն պրակտիկան։ Հաջորդ քսան տարիների ընթացքում նա ունեցել է փաստաբանի հաջող կարիերա։
1934 թվականին անցել է քաղաքացիական ծառայության և նշանակվել ԱՄՆ ֆինանսների նախարարության ներքին եկամուտների Բյուրոյի խորհրդական (այժմ՝ Ներքին Եկամուտների ծառայություն)։ Երկու տարի անց Ջեքսոնը դարձավ ԱՄՆ-ի գլխավոր դատախազի օգնականը և գլխավորեց արդարադատության նախարարության հարկային վարչությունը, իսկ ևս մեկ տարի անց՝ հակամենաշնորհային վարչությունը։ 1938 թվականին Ջեքսոնը դարձավ գլխավոր սոլիսիտոր։ Արդարադատության նախարարությունում ծառայության ժամանակ Ջեքսոնը մասնակցել է մի քանի գործերի, որոնք լայն ճանաչում են ձեռք բերել Ռուզվելտի Նոր կուրսի ժամանակ, մասնավորապես ֆինանսների նախկին նախարար Էնդրյու Մելոնի գործում, որը մեղադրվում էր հարկերից խուսափելու մեջ, և հակամենաշնորհային գործ Alcoa ընկերության դեմ ։ 1940 թվականին Ռուզվելտը Ջեքսոնին նշանակել է գլխավոր դատախազի պաշտոնում (միաժամանակ՝ արդարադատության նախարարության ղեկավար), բայց արդեն հաջորդ տարի Ջեքսոնը զբաղեցրել է Գերագույն դատարանի դատավորի ազատված տեղը։
Եղել է իր ժամանակի ամենահեղինակավոր դատավորներից մեկը։ Ջեքսոնի կողմից գրված որոշումներն ու նրա հատուկ կարծիքները հետագայում հաճախ մեջբերվում էին դատարանների կողմից։ Այդ գործերի թվում, որոնց վերաբերյալ որոշումը կազմել է Ջեքսոնը, կարելի է նշել՝ Արևմտյան Վիրջինիայի կրթության դեպարտամենտն ընդդեմ Բարնեթի (հակասահմանադրական է ճանաչվել այն կանոնը, որը աշակերտներին պարտավորեցնում է պատիվ տալ ամերիկյան դրոշին)։ 1950 թվականների սկզբին Գերագույն դատարանի ապագա նախագահ Ուիլյամ Ռենկվիստը Ջեքսոնի մոտ աշխատել է որպես գրասենյակային ծառայող ։
1945 թվականին Թրումենը Ջեքսոնին նշանակել է ԱՄՆ-ի ներկայացուցիչ՝ հետագայում նացիստական ռազմական հանցագործների նկատմամբ դատավարության ժամանակ։ Ջեքսոնը մասնակցել է միջազգային ռազմական տրիբունալի կանոնադրության գրմանը, իսկ հետո եղել է ԱՄՆ-ի կողմից գլխավոր մեղադրողը Նյուրնբերգյան գործընթացում (օգնական Թոմաս Դոդ)։
Ռոբերտ Ջեքսոնը մահացել է 1954 թվականին՝ 62 տարեկանում, ԱՄՆ-ի համար նշանակալից գործի վերաբերյալ որոշում կայացնելուց անմիջապես հետո՝ Բրաունը կրթության խորհրդի դեմ (Գերագույն դատարանը անօրինական է ճանաչել դպրոցներում բաժանումը), որի ընդունման մեջ նա կարևոր դեր է խաղացել ։
Արտաքին հղումներ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Ամերիկացի փաստաբաններ Կատեգորիա:ԱՄՆ-ի քաղաքական գործիչներ Կատեգորիա:Սրտամկանի ինֆարկտից մահացածներ
Միհրան Մանասյան
Կենսագրություն
Միհրան Մանասյանը 2007 թվականին ընդգրկվել է «Փյունիկ» ակումբի կազմում։ 2010 թվականի առաջնության ավարտից հետո ստացել է ազատ գործակալի կարգավիճակ և որոշել տեղափոխվել այլ ակումբ, որովհետև վերջին ժամանակաշրջանում չէր ընդգրկվում թիմի կազմում։ Ֆուտբոլիստով հետաքրքրվել է «Ուլիս» ակումբը։ Որոշ բանակցություններից հետո Մանասյանն Ալբերտ Թադևոսյանի հետ երկամյա պայմանագիր է կնքել ակումբի հետ ։ Սակայն «Ուլիսում» իրավիճակը չի փոխվել, և Մանասյանը նախկինի պես միայ դուրս է եկել փոխարինման։ Դրանով է պայմանավորված մեկ մրցաշրջանի ընթացքում անցկացրած խաղերի քիչ լինելը (յոթ հանդիպում)։ Առաջնության ավարտից հետո տեղեկություն է հայտնվել, որ Մանասյանն ավարտել է խաղացողի կարիերան առողջական վիճակի պատճառով ։
2012 թվականի հունվարին Աբովյանում հիմնադրվել է «Քինգ Դելյուքս» ակումբը, և Մանասյանը ցանկություն է հայտնել հանդես գալ այդ ակումբում ։ Ակումբի կազմում անցկացրած ստուգողական խաղերում Մանասյանը ցուցաբերել է ակտիվություն և արդյունավետություն  ։ Մեկ ամիս անց ակումբը պայմանագրեր է կնքել 20 ֆուտբոլիստների հետ, որոնց թվում էր նաև Մանասյանը ։
Արտաքին հղումներ
Կատեգորիա:Հայ ֆուտբոլիստներ Կատեգորիա:Փյունիկի ֆուտբոլիստներ Կատեգորիա:Ուլիսի ֆուտբոլիստներ Կատեգորիա:Ալաշկերտի ֆուտբոլիստներ
All the Good Girls Go to Hell
«All the Good Girls Go to Hell» (թարգ.՝ «բոլոր լավ աղջիկները գնում են դժոխք», ամբողջությամբ փոքրատառերով), ամերիկացի երգչուհի և երգահան Բիլլի Այլիշի երգը։ 2019 թվականի սեպտեմբերի 6-ին Darkroom և Interscope Records լեյբլները հրապարակել են երգը՝ որպես երգչուհու դեբյուտային When We All Fall Asleep, Where Do We Go? ստուդիական ալբոմի վեցերորդ սինգլ ։ Այլիշը և իր եղբայր Ֆինիս ՕՔոնելը երգի համահեղինակներն են, վերջինս՝ նաև պրոդյուսերը։
«All the Good Girls Go to Hell» երգը US Billboard Hot 100-ում հասել է 46-րդ հորիզոնականի։ Ավստրալիայում, Կանադայում և Նոր Զելանդիայում եղել է թոփ 20-ում։ Երգի տեսահոլովակը Այլիշի Յություբյան ալիք է հրապարակվել 2019 թվականի սեպտեմբերի 4-ին։ Այլիշը ներկայացրել է երգը Coachella Valley Music and Arts Festival, Glastonbury Festival փառատոների և իր When We All Fall Asleep 2019 շրջագայության շրջանակներում։
Ստեղծագործություն
«All the Good Girls Go to Hell» երգը նկարագրվում է որպես կարճ, բայց հագեցած դաշնամուրային համար և ալբոմի լավագույններից մեկը ։ Երգի բառերում Բիլլի Այլիշը առաջ է քաշում այն միտքը, որ Աստված և Սատանան մարդկանց նայում են որպես խոնարհ ժողովուրդ և ասում «Ի՞նչ են փորձում անել նրանք այնտեղ» ։
Կենդանի կատարումներ
Այլիշը երգը գովազդելու համար այն կատարել է Coachella Valley Music and Arts Festival-ի, Glastonbury Festival-ի ընթացքում՝ իր When We All Fall Asleep շրջագայության շրջանակներում ։
Արտաքին հղումներ
Կատեգորիա:2019 երգեր Կատեգորիա:2019 սինգլներ Կատեգորիա:Սինգլներ այբբենական կարգով Կատեգորիա:Բիլլի Այլիշի երգեր Կատեգորիա:Բիլլի Այլիշի գրած երգեր Կատեգորիա:Ֆինիս Օ'Քոնելի գրած երգեր Կատեգորիա:Ֆինիս Օ'Քոնելի պրոդյուսերավորած երգեր Կատեգորիա:Հրեշտակներն արվեստում
Կիպուչայա Կրինիցա
Կիպուչայա Կրինիցա (Кипуча Криниця), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կիպուչայա Կրինիցա ավանում բնակվում էր 32 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի ավաններ
Մորովալլե
Մորովալլե  (Morrovalle), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 9921 մարդ (2008 թվականի տվյալներով), բնակչության խտությունը՝ 220 մարդ/կմ²։ Տարածքը կազմում է 42 կմ²։ Փոստային ինդեքս՝ 62010։ Հեռախոսային կոդ՝ 0733։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Մակուաուիտլ
Մակուաուիտլ (նաև մակուավիտլ, մակուախուտլ, մակուախուիտլ), (Mācuahuitl, մոտավոր թարգմանվում է որպես «ձեռքի փայտ»), մերձամարտի սառը զենք Մեզոամերիկայի բնակիչների, մասնավորապես ացտեկների, մայաների, միշտեկների, թլաշկալտեկների և պուրեպեչա ժողովուրդների մոտ։
Իր ձևով մակուաուիտլը հիշեցնում էր տափակ մահակ կամ կարճ մակույկաթի՝ շեղբերի կամ վանակատից (հրաբխային ապակի) պատրաստված սեպերի մի քանի շարքից։ Այլ մշակույթներում մակուաուիտլը ուղիղ համարժեքներ չունի, այդ պատճառով սովորաբար կարող է դասակարգվել որպես թուր։ Վերջին բնօրինակ մակուաուիտլը պահվել է Մադրիդի Թագավորական զինանոցում և այրվել է 1849 թվականի հրդեհի ժամանակ (այլ տվյալներով 1884 թվականին) ։
Նկարագրություն
Մակուաուիտլի ստեղծման հստակ տարեթիվը հայտնի չէ։ Վանակատից պատրաստված գործիքներն օգտագործվել են դեռևս Մեզոամերիկայի հին ցեղերի կողմից։ Վանակատից պատրաստում էին դանակներ, ամրակներ, ածելի, նետերի համար ծայրեր և այլն ։
Միակոթ մակուաուիտլի երկարությունը կազմում էր մոտ մեկ մետր (երկկոթանիի երկարությունը կարող էր գերազանցել երկու մետրը), իսկ հատումը՝ մինչև յոթ սանտիմետր։ Իր հարվածային հատվածում, որը կարող էր լինել ուղղանկյունաձև, ձվաձև կամ սրածայր, զենքի լայնությունը կարող էր հասնել մինչև 15 սմ ։ Սայրերն ամրացվում էին հարվածային հատվածի ճակատային մասում հատուկ սոսնձի օգնությամբ, որը պատրաստված էր բնական բաղադրիչներից։ Հրաբխային ապակու ֆիզիկական հատնակիշների շնորհիվ շեղբի սրվածքի աստիճանը գերազանցում էր բարձ որակի պողպատի սրվածքի աստիճանը, ինչը թույլ էր տալիս հակառակորդին հասցնել խորը պատառուն վերքեր ։
Եվրոպայում մակուաուիտլի մասին հայտնի է դարձել 16-րդ դարում իսպանացիների կողմից Մեքսիկայի գրավման ընթացքում։ Կոնկիստադորների հիշողությամբ, մակուաուիտլով զինված հնդկացին կարող էր մեկ հարվածով կտրել ձիու գլուխը ։ Զենքի տափակ հատվածը թույլ էր տալիս այն օգտագործել որպես մահակ, եթե հակառակորդին պետք էր միայն ուշաթափ անել կամ գետնին տապալել։
Գրականություն
Կատեգորիա:Զենք այբբենական կարգով Կատեգորիա:Ացտեկներ Կատեգորիա:Սառը զենքեր այբբենական կարգով
Արփի (երգչուհի)
Ընտանիք
Արփին ամուսնացած է թմբկահար Ալբերտ Հովհաննիսյանի հետ, ամուսիններն ունեն երկու երեխա՝ աղջիկ և տղա ։
Արտաքին հղումներ
Կատեգորիա:Հայ երգչուհիներ Կատեգորիա:ԵՊՀ ռոմանագերմանական բանասիրության ֆակուլտետի շրջանավարտներ Կատեգորիա:Հայ թարգմանիչներ Կատեգորիա:Բեմական կեղծանուններ
Կոսմետիկ դիմակ
Կոսմետիկ դիմակ, մաշկի խնամքի միջոց է,կոսմետիկ կամ բուժական էֆեկտ ստանալու համար դեմքին որոշակի նյութերի բաղադրություն քսելով։ Դիմակները օգնում են բարելավել մաշկի վիճակը, խոնավեցնում և մաքրում այն, մեկանգամյա օգտագործման դեպքում՝ կարճաժամկետ վերականգնում են մաշկը և երկարատև օգտագործման ընթացքում մաշկը աստիճանական ապաքինում են։ Դիմակները նախատեսված են նորմալ, յուղոտ, չոր և կոմբինացված մաշկի համար՝ կախված մաշկի տեսակից։ Ըստ նշանակման՝ դեմքի դիմակները բաժանվում են սնուցող, խոնավացնող, մաքրող, սպիտակեցնող և երիտասարդացնող։
Պատմություն
Կոսմետիկ դիմակների պատմությունը անքակտելիորեն կապված է կոսմետիկայի առաջացման և զարգացման հետ։ Եգիպտական ​​թագուհու Կլեոպատրայի անունը կապված է մեղր-կաթով և սպիտակեցնող կավե դիմակների հետ, որոնք ներառում էին կավ, մեղր, թթվասեր և կիտրոնի հյութ։ Աշխարհի տարբեր ծայրերում կային տարբեր բաղադրատոմսեր, և հաճախ տարբեր բաղադրիչներից դիմակի օգտագործումը կրճատվում էր մինչև հիմնական ցանկալի էֆեկտները՝ հարթեցնելով մաշկի երանգը և սպիտակեցնելը։ Դրա համար Անգլիայում օգտագործում էին սև թեյի թուրմ, Բուլղարիայում՝ բանջարեղենային հյութ և քաղցր պղպեղ, Իսպանիայում՝ խաշած լոբի։ Աստիճանաբար բաղադրատոմսերը բարդացան՝ գերաճած լրացուցիչ բաղադրիչներով ։
Տնական միջոցներով դիմակներ
Ժամանակակից տնական միջոցներից դիմակները ներառում են կոսմետոլոգների կողմից ապացուցված ժողովրդական միջոցները և մրգերի, բանջարեղենի և կաթնամթերքի բաղադրության վերաբերյալ ժամանակակից գիտելիքները։ Հաճախ «ժողովրդական բաղադրատոմսերում» օգտագործվում են բաղադրիչներ, որոնք հասանելի են դարձել միայն համեմատաբար վերջերս։ Տնական դիմակները կարող են օգնել վերացնել մաշկի աննշան թերությունները, սակայն նախատեսված չեն լուրջ բուժիչ կամ երիտասարդացնող ազդեցության համար։ Ինքնարտադրման համար դիմակի բաղադրատոմս ընտրելիս պետք է կենտրոնանալ առաջին հերթին դեմքի մաշկի տեսակի վրա։
Բանջարեղենի և մրգերի օգտագործմամբ պատրաստված դիմակները հակացուցված են պահպանման համար. դրանք պետք է օգտագործվեն պատրաստվելուց անմիջապես հետո։ Պետք է զգույշ լինել բաղադրիչների ընտրության հարցում ։ Մի օգտագործեք այս նպատակների համար սննդային ալերգիա ունեցող ապրանքներ ։
Պատրաստի դեմքի դիմակներ
Արդյունաբերական արտադրության դեմքի դիմակները կարող են պարունակել այնպիսի անհասանելի բաղադրիչներ, ինչպիսիք են հազվագյուտ ջրիմուռները, էկզոտիկ բույսերի քաղվածքները, ինչպես նաև լրացուցիչ, հատուկ սինթեզված նյութեր։ Ակնթարթային ազդեցության համար նախատեսված դիմակների կազմը կարող է ներառել ցորենի սերմի յուղ, վիտամին E, պանթենոլ, կալենդուլայի յուղ, մենթոլ և այլ նյութեր։
Դեմքի պատրաստի դիմակները սովորաբար վաճառվում են կրեմի տեսքով՝ փաթեթավորված բանկաների կամ խողովակների մեջ կամ կտորե անձեռոցիկների տեսքով՝ դրանց վրա կիրառվող բաղադրությամբ՝ անհատական ​​փաթեթավորմամբ (այսպես կոչված կտորից դիմակներ)։ Կոլագենի թիթեղները նույնպես վաճառքում են, որոնք խոնավացնում են ջրով կամ լոսյոնով, այնուհետև նրբորեն քսում դեմքին։
Կիրառման սկզբունքները
Դիմակի օգտագործման հիմնական նպատակը դեմքի մաշկը մանրակրկիտ, բայց նրբորեն մաքրելն է։ Դիմակը քսելուց առաջ պետք է լվանալ դեմքը, սրբել դեմքը մաքրող լոսյոնով և այնուհետև հետևել դիմակը քսելու և հեռացնելու հրահանգներին։ Գործողության ավարտից հետո անհրաժեշտ է երկու ժամ չօգտագործել դեկորատիվ կոսմետիկա, մասնավորապես՝ դիմափոշի, որը խցանում է մաշկի ծակոտիները և թույլ չի տալիս օգտակար նյութերն ամբողջությամբ ներծծվել մաշկի մեջ ։ Գործողության ավարտից հետո անհրաժեշտ է երկու ժամ չօգտագործել դեկորատիվ կոսմետիկա, մասնավորապես՝ դիմափոշի, որը խցանում է մաշկի ծակոտիները և թույլ չի տալիս օգտակար նյութերն ամբողջությամբ ներծծվել մաշկի մեջ ։
Ծանոթագրություններ
Կատեգորիա:Վիքիպեդիա:ՈՒՎ 2023-ի հոդվածներ Կատեգորիա:Բնօրինակում անաղբյուր հոդվածներ
Աստերոիդների ցանկ (93101-93200)
Աստերոիդների ցանկ (93001-93100) * Աստերոիդների ցանկ * Աստերոիդների ցանկ (93201-93300)
Մարկ Փրայս
Ուիլյամ Մարկ Փրայս (William Mark Price, ), ամերիկացի պրոֆեսիոնալ բասկետբոլիստ և մարզիչ, որը հանդես է գալիս Բասկետբոլի ազգային ասոցիացիայում։ Խաղացել է խաղարկողի դիրքում։ Այժմ համարվում է «Դենվեր Նագեթս» ակումբի գլխավոր մարզչի օգնականը։
Խաղացողի կարիերա
Խաղացել է խաղարկողի դիրքում։ Սովորել է Ջորջիայի տեխնոլոգիական ինստիտուտում։ 1986 թվականի NBA դրաֆթի ժամանակ ընտրվել է «Դալաս Մավերիքս» ակումբի կողմից՝ 25-րդ համարի ներքո, սակայն միանգամից վերավաճառվել է «Կլիվլենդ Կավալիերս»։ Հետագայում հանդես է եկել «Վաշինգտոն Բուլեթս», «Գոլդեն Սթեյթ Ուորիորս» և «Օռլանդո Մեջիք» ակումբի կազմերում։ NBA-ում, ընդհանուր առմամբ, անցկացրել է 12 մրցաշրջան։ Փրայսը չորս անգամ մասնակցել է NBA բոլոր աստղերի խաղին (1989, 1992-1994)։ Մեկ անգամ ընդգրկվել է NBA սկսնակների առաջին հավաքականի կազմում (1993)։ Երեք անգամ ընդգրկվել է NBA բոլոր աստղերի երրորդ հավաքականի կազմում (1989, 1992 և 1994)։ Երկու տարի շարունակ դարձել է 3-միավորանոց նետումների մրցույթի հաղթող (1993-1994)։ 1985 թվականին ընդգրկվել է NCAA երկրորդ համաամերկյան հավաքականի կազմում։ «Կավալիերս»-ում նրա կողմից անմահացված է 25-րդ համարը։ NBA կարիերայի ընթացքում, ընդհանուր առմամբ, խաղացել է 722 խաղ, որոնց ժամանակ հավաքել է 10 989 միավոր (15,2 մ/խ), կատարել 1848 անդրադարձ, 4863 փոխանցում, 860 խլում և 76 բլոկշոտ ։
Կարիերան ԱՄՆ-ի հավաքականում
1983 թվականին Փրայսը ԱՄՆ-ի հավաքականի կազմում Կարակասում անցկացվող Պանամերկյան խաղերին դարձել է չեմպիոն։ 1984 թվականին ԱՄՆ-ի հավաքականի կազմում Կանադայում անցկացվող Բասկետբոլի աշխարհի առաջնությանը դարձել է հաղթող։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Կլիվլենդ Կավալիերսի բասկետբոլիստներ Կատեգորիա:Վաշինգտոն Վիզարդսի բասկետբոլիստներ Կատեգորիա:Գոլդեն Սթեյթ Ուորիորսի բասկետբոլիստներ Կատեգորիա:Օռլանդո Մեջիքի բասկետբոլիստներ Կատեգորիա:Ամերիկացի բասկետբոլային մարզիչներ Կատեգորիա:Դենվեր Նագեթսի մարզիչներ Կատեգորիա:Ատլանտա Հոքսի մարզիչներ Կատեգորիա:Գոլդեն Սթեյթ Ուորիորսի մարզիչներ Կատեգորիա:Օռլանդո Մեջիքի մարզիչներ Կատեգորիա:Շառլոթ Հորնեթսի մարզիչներ Կատեգորիա:Չօգտագործվող համարներով NBA բասկետբոլիստներ
Ես պատվեր ունեմ...
«Ես պատվեր ունեմ...», Հովհաննես Թումանյանի ստեղծագործություններից, որի ստեղծվել է 1900 թվականի ապրիլի 2-ին։
Պատմություն
Եղիշե Չարենցի անվան գրականության և արվեստի թանգարանի Փիլիպոս Վարդազարյանի ֆոնդի 413-րդ համարում պահվում է Մարիամ Վարդազարյանի ալբոմը և դրա մեջ՝ ինքնագիրը։
Առաջին անգամ տպագրվել է Հովհաննես Թումանյանի Երկրի լիակատար ժողովածուի I հատորի 494-րդ էջում։
«Եկավ նոր «Մուրճ» ասելով նկատի ունի ամսագրի, այսպես կոչված, «նոր շրջան», երբ 1900 թվականի 5—6 համարից հետո հրատարակությունն անցել է Կոստանդին Կրասիլնիկիյանյին։
Ծանոթագրություններ
Կատեգորիա:Հովհաննես Թումանյանի բանաստեղծություններ
Լոմ (Նորվեգիա)
Կոմունայի տարածքով հոսում է Բյովրա գետը, որտեղ կազմակերպվում են լաստանավային մարզաձևի սիրողական և մասնագիտացված մրցումներ։
Լոմի տարածքում է գտնվում Նորվեգիայի ամենահին եկեղեցիներից մեկը՝ Լոմի ստավկիրան, որը թվագրվում է 12-րդ դարով։
Լոմի զինանշանը
Լոմ կոմունայի զինանշանը հաստատվել է 1987 թվականի փետրվարի 6-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված են երեք արծաթագույն բահեր։ Բահերը խորհրդանշում են տվյալ տարածքում ձեռքի բահերով փորված ջրանցքների կարևորությունը կոմունայի բնակչության սոցիալ-տնտեսական կյանքում ։
Բնակչություն
Համաձայն 2007 թվականի մարդահամարի տվյալների՝ Լոմ կոմունայում բնակվում է 2407 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով ։
Ծանոթագրություններ
Կատեգորիա:Օպլանդ ֆյուլքեի կոմունաներ
Մոնտեֆանո
Մոնտեֆանո (Montefano), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 3479 մարդ (2008 թվականի տվյալներով), բնակչության խտությունը՝ 95 մարդ/կմ²։ Տարածքը կազմում է 34 կմ²։ Փոստային ինդեքս՝ 62010։ Հեռախոսային կոդ՝ 0733։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
(748) Սիմեիսա
(748) Սիմեիսա (Simeisa), աստերոիդ աստերոիդների գոտու արտաքին մասում։ Հայտնաբերվել է 1913 թվականի մարտի 14-ին Գրիգորի Նեույմինի կողմից Սիմեիզում ։
Միջին հեռավորությունը Արեգակից կազմում է 3,953925 ա. մ., առավելագույնը մոտենում է 3,2086 ա. մ. հեռավորության վրա և հեռանում 4,6992 ա. մ., իսկ Երկրի ուղեծրին Սիմեիսա աստերոիդը նվազագույնը մոտենում է 2,2253 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2871,71 երկրային օրվա ընթացքում, իր ուղեծրով շարժվելով միջինում 0,125361 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,26° անկյուն։
Սիմեիսա աստերոիդը պատկանում է Հիլդայի աստերոիդների ընտանիքին։ Այս ընտանիքի աստերոիդները շարժվում են 3,7 - 4,2 ա. մ. մեծ կիսաառանցք ունեցող ուղեծրերով, էքսցենտրիսիտետը՝ 0,07 - 0,3, և ուղեծրի թեքումը ոչ ավելին քան 20° ։ Ընտանիքի աստերոիդները շարժվում են Յուպիտերի հետ 3:2 ուղեծրային ռեզոնանսով։
Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:Հիլդայի ընտանիքի աստերոիդներ Կատեգորիա:1913 թվականին հայտնաբերված աստղագիտական մարմիններ Կատեգորիա:Գրիգորի Նեույմինի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Կիրովո (ավան, Ստարոբեշևսկի շրջան)
Կիրովո (Кірове), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կիրովո ավանում բնակվում էր 41 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի ավաններ
Կատվեի թագուհին (ֆիլմ)
Կատվեի թագուհին, ամերիկյան կենսագրական սպորտային դրամա, որը նկարահանվել է 2016 թվականին Միրա Նաիրի կողմից։ Սցենարի հեղինակը Ուիլյամ Ուիլերն է ։ Գլխավոր դերերում հանդես են գալիս Դեյվիդ Օյելովոյը, Լյուպիտա Նիոնգոն և Մադինա Նալվանգան : Ֆիլմը ներկայացնում է Ֆիոնա Մութեսիի՝ Ուգանդայի մայրաքաղաք Կամպալայի աղքատ թաղամասում ապրող մի աղջկա կյանքը։ Նա սովորում է շախմատ խաղալ և շախմատի համաշխարհային օլիմպիադաներում տարած հաղթանակներից հետո դառնում է կանանց սպորտի վարպետի թեկնածու ։
Ստեղծվել է ESPN ամսագրի հոդվածի և Թիմ Քրոզերսի գրքի հիման վրա։ Ֆիլմը ներկայացվել է Walt Disney Pictures-ի և ESPN Films-ի կողմից։ «Կատվեի թագուհին» ցուցադրվել է Տորոնտոյի միջազգային կինոփառատոնում 2016 թվականին ։ 2016 թվականի սեպտեմբերի 23-ին ֆիլմը Միացյալ Նահանգներում ներկայացվել է սահմանափակ ցուցադրման, իսկ սեպտեբերի 30-ին՝ վարձույթի ։
Սյուժե
Կամպալա քաղաքի Կատվե ետնախորշում ապրելը մեծ պայքար է 10-ամյա Ֆիոնայի (Մադինա Նալվանգա), նրա մոր՝ Նակու Հարիեթի (Լյուպիտա Նիոնգո) և նրանց ընտանիքի կրտսեր անդամների համար։ Ֆիոնան և նրա եղբայրը օգնում են մորը շուկայում վաճառել եգիպտացորեն։ Նա նաև զբաղվում է իր փոքր եղբոր խնամքով։ Ֆիոնայի կյանքը փոխվում է, երբ միսսիոներական ծրագրի ժամանակ հանդիպում է Ռոբերտ Կատենդեին (Դևիդ Օյելոուո)։ Կատենդեն ֆուտբոլի մարզիչ էր, նաև հատուկ կենտրոնում սովորեցնում էր երեխաներին խաղալ շախմատ։ Ֆիոնան ուսումնասիրում և սովորում է խաղը։ Նա հրապուրվում է խաղով և շուտով դառնում Կատենդեի խմբի լավագույն խաղացողը։
Մարզիչը, չնայած տեղական շախմատային իշխանությունների նախնական դիմադրությանը, նրան և թիմին տանում է տեղական հեղինակավոր դպրոցում ազգային դպրոցական մրցաշարի։ Խումբը սկզբում իրեն լավ չի զգում այլ անդամների և ավելի հարուստների միջավայրում։ Այնուամենայնիվ, նրանց տաղանդը հաղթում է, և Ֆիոնան զբաղեցնում է առաջին տեղը։
Հաջորդիվ ֆիլմում ներկայացվում են Ֆիոնայի և նրա ընկեր պիոներների վերելքներն ու վայրէջքները տարբեր մրցումներում և մրցաշարերում։ Կատվեում կյանքի դժվարությունները միշտ առկա էին, և Ֆիոնան հուսով էր, որ շախմատը Կատվեից փախչելու միջոց կլինի իր և իր ընտանիքի համար։
Ֆիոնան գլխավորում է Ուգանդայի հավաքականը Ռուսաստանի շախմատային օլիմպիադայում, վստահ է, որ իրեն կհաջողվի դառնալ գրոսմայստեր՝ ապահովելով անհրաժեշտ ֆինանսներ, որպեսզի դուրս բերի իր ընտանիքին աղքատությունից։ Սակայն մրցակցությունը չափազանց թեժ է, և նա զիջում է կանադացի մրցակցին։
Ֆիոնան վերադառնում է Կատվե ճնշված և կասկածում իր ունակությունների վրա։ Սակայն մարզիչ Կատենդեի և Կատվեի մարդկանց աջակցության շնորհիվ նա վերադառնում է շախմատի ոլորտ և, ի վերջո, հաջողության հասնում։ Արդյունքում կարողանում է տուն գնել իր ընտանիքի համար։
Քննադատական արձագանք
«Կատվեի թագուհին» ֆիլմը դրական արձագանքներ է ստացել քննադատների կողմից, ընդ որում՝ Դեյվիդ Օյելոուոյի և Լյուպիտա Նիոնգոյի կատարումները միաձայն գովեստի են արժանացել ։ Գրախոսությունների զանգվածային «Rotten Tomatoes» կայքը ֆիլմին տվել է 93% հավանության վարկանիշ՝ հիմնված 184 ակնարկի և 7,42/10 միջին գնահատականի վրա։ Կայքի քննադատական կոնսենսուսում ասվում է․ «Կատվեի թագուհին հաճելի ֆիլմ է, որը լի է արտասովոր խելքով և կրքով, իսկ Լյուպիտա Նիոնգոյի և Դեյվիդ Օյելոուոյի հիանալի կատարումները օգնում են ֆիլմը վեր բարձրացնել իր կլիշեներից» ։ Metacritic-ում ֆիլմն արժանացել է 73/100 միջինացված գնահատականի, որը հիմնված է 40 քննադատական ակնարկի վրա՝ նշելով «ընդհանուր առմամբ բարենպաստ ակնարկներ» ։ CinemaScore-ի կողմից հարցված հանդիսատեսը ֆիլմին տվել է «A+» միջին գնահատական՝ A+-ից F սանդղակով ։
Ծանոթագրություններ
Կատեգորիա:Walt Disney Pictures ֆիլմեր Կատեգորիա:Ֆեմինիստական ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան կենսագրական ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Աֆրիկա Կատեգորիա:Շախմատ
Բու (շուն)
Բու ,  պոմերանյան շպից, որը դարձել է համացանցային մեմ։ Նա ուներ հայտնի Ֆեյսբուքյան էջ, դարձել է չորս ֆոտոգրքի նյութ ։ 2016 թվականի մարտի դրությամբ շունը ֆեյսբուքում հավաքել է ավելի քան 17,5 միլիոն հավանում։ Բուն պատկանում էր ֆեյսբուքի աշխատակից Իռեն Անին, որին պատկանում էր նաև Բուի ավագ եղբայրը՝ Բադին (սատկել է 2017 թվականի սեպտեմբերի 6-ին)։
Հանրաճանաչություն
«Chronicle Books» հրատարակչությունը, նկատելով, որ այդ ժամանակ Բուն ֆեյսբուքում 5 միլիոն երկրպագու ունի, դիմել է շան տիրոջը՝ առաջարկելով նրա նկարներով գիրք գրել։ 2011 թվականի օգոստոսին լույս է տեսել «Բու. Աշխարհի ամենանուրբ շան կյանքը» գիրքը, որը նրա տերը ստորագրել է JH Lee կեղծանվամբ։ Ի վերջո գիրքը լույս է տեսել տասը լեզվով։ Դրան հաջորդել է երկրորդ գիրքը՝ «Բու․ Փոքրիկ շունը մեծ քաղաքում», ինչպես նաև օրացույց և լրացուցիչ մանկական գրքեր։ Այլ ապրանքատեսակների թվում կա փափուկ խաղալիք, որը պատրաստել է Gund-ը ։
Բուն սատկել է քնի մեջ՝ 2019 թվականի հունվարի 18-ի առավոտյան, իսկ տերերը հայտարարել են, որ նա սատկել է Բադիի սատկելուց հետո՝ «կոտրված սրտով» ։
ԶԼՄ-ներում
2012 թվականի ապրիլին Բուն սխալմունքի առիթ է դարձել այն բանից հետո, երբ ֆեյսբուքում հայտնվել է # RIPBOO հեշթեգը։ Դրան հաջորդել են թվիթթերները, երբ Gizmodo-ի օգտատեր Սեմ Բիդլը Թվիթթերում գրել է, որ Բուն մահացել է։ Ավելի ուշ Chronicle Books-ը հաստատել է, որ Բուն ողջ և առողջ է ։
2012 թվականի հուլիսին Բուն նշանակվել է «Virgin America» ավիաընկերության կենդանիների հետ կապի պաշտոնական պատասխանատու, ինքնաթիռում հրապարակվել են նրա լուսանկարները, ինչպես նաև խորհուրդներ տնային կենդանիների հետ ճանապարհորդողների համար ։
2012 թվականի օգոստոսին «All Things Digital»-ից Մայք Իսահակը բացահայտել է Բուի սեփականատիրոջը՝ նշելով, որ նա ֆեյսբուքի աշխատակցուհի Իռեն Անն է ։
Ֆուտբոլի Անգլիայի Սուպերգավաթ 2014
Ֆուտբոլի Անգլիայի Սուպերգավաթ 2014 (2014 FA Community Shield), Անգլիայի Սուպերգավաթի 92-րդ խաղարկումը, որն անցկացվել է 2014 թվականի օգոստոսի 10-ին Լոնդոնի Ուեմբլի մարզադաշտում: Հանդիպմանը մասնակցել են «Արսենալն» ու «Մանչեսթեր Սիթին»։ Արդյունքում 3։0 հաշվով հաղթել է «Արսենալը» ։
Արտաքին հղումներ
Կատեգորիա:Ֆուտբոլի Անգլիայի Սուպերգավաթ
Մարիա Գրիմանի
Կենսագրություն և գործունեություն
Մեզ հասած ստեղծագործությունների արդյունքում, Գրիմանին հայտնի միայն, որպես կոմպոզիտոր։ Նրա ստեղծագործություններից են՝ «Պալլադա և Մարս»՝ (Pallade e Marte)՝ երկու երգչի համար նախատեսված «դրամատիկ երգ», որը կատարվել է 1713 թվականի նոյեմբերի 4-ին՝ Կառլ VI կայսեր անվանակոչության օրը։ Դա վիեննական արքունիքում կատարված առաջին օպերային բնույթի ստեղծագործությունն էր։ Այն գրվել է սոպրանոյի և ալտի համար՝ թավջութակի, հոբոյի, թեորբայի, լարային գործիքների և բաս կոնտինուոյի ուղեկցությամբ։ Վոկալային պարտիան սոլիստների կողմից արիաների կատարման և ավարտական զուգերգի հաջորդականություն է։ Երաժշտական արիաները բնորոշ են այդ ժամանակաշրջանի իտալական և վիեննական երաժշտությանը և շատ ընդհանրություններ ունեն այլ կին կոմպոզիտորների ստեղծագործությունների հետ։
Բացի այդ, պալատում կատարվել են նաև Գրիմանիի երկու օրատորիաները՝ «Մարիայի և Ելիզավետայի հանդիպումը»՝ (La visitazione di Elisabetta) 1713 թվականին (կրկնակի կատարումը՝ 1718) և «Հովհաննես Մկրտչի գլխատումը» (La decollazione di S Giovanni Battista) 1715 թվականին։ Լիբրետոյի հեղիանակն անհայտ է։
1718 թվականից հետո Գրիմանիի անունը չի հիշատակվել։
Արտաքին հղումներ
Կատեգորիա:Իտալացի կոմպոզիտորներ Կատեգորիա:Կին դասական կոմպոզիտորներ Կատեգորիա:Կին կոմպոզիտորներ
Կիչիկլի
Կիչիկլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 541 կովկասի թաթար բնակիչ ։
Կոլոսկի (ավան, Ստարոբեշևսկի շրջան)
Կոլոսկի (Колоски), ավան Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կոլոսկի ավանում բնակվում էր 482 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի ավաններ
Ալֆրեդ Գոֆ
Ալֆրեդ Գոֆ (Alfred Gough, ), ամերիկացի սցենարիստ, կինոյի և հեռուստատեսության պրոդյուսեր։
Կենսագրություն
Ալֆրեդ երրորդ Գոֆը ծնվել է 1967 թվականի օգոստոսի 22-ին (Մերիլենդ, ԱՄՆ)։ 1985 թվականին ավարտել է հայրենի քաղաքի St. Mary's Ryken ավագ դպրոցը, իսկ 1989 թվականին Վաշինգտոնի Ամերիկյան կաթոլիկ համալսարանը։ Ուսումն ավարտելուց հետո Գոֆը հեռանում է Կալիֆորնիայից։ Երիտասարդ Կալիֆորնիայի համալսարանում նա հաճախ այցելում էր պրոդյուսերական դասընթացների։ Այնտեղ նա ծանոթանում է բրիտանացի սցենարիստ և պրոդյուսեր Միլար Մայլսի հետ։ Կալիֆորնիայում սովորելու տարիներին, նրանք գրում են «Մանգո» ծրագրի սցենարը, ըստ որի ոստիկանները տառապում էին կենդանիների մազի ալերգիայից։ Աշխատանքի արդյունքում կուտակված 400 000 դոլարով նրանք գնում են New Line Cinema ստուդիան։ Ֆիլմը այդ սցենարով չի հաջողվում նկարահանել, սակայն Գոֆն ու Միլլարը ձեռք են բերում մեծ ճանաչում։ Նրանց ընկերությունը շարունակվում է, Գոֆը և Միլլարը սկսում են միասին աշխատել բազմաբնույթ նախագծերի վրա, դրանցից ամենահայտնին «Սմոլվիլյայի գաղտնիքներն» է (2001-2011)։ Հետագայում սցենարիստները հիմնադրում են սեփական Millar/Gough Ink ընկերությունը ։
Որպես սցենարիստ Գոֆը ճանաչվեց 1996 թվականից, իսկ որպես պրոդյուսեր 1998 թվականից։ 2017 թվականի դրությամբ նա ուներ 22 ֆիլմ և սերիալ, որոնցում նա եղել է սցենարիստ և 12 ֆիլմ, որտեղ նա հանդես է եկել որպես պրոդյուսեր։
2008 թվականին Գոֆն ու Միլարը միասին հեռանում են «Սմոլվիլյայի գաղտնիքներ» նախագծից, հայց ներկայացնելով The WB Television Network-ի դեմ։ Հայցվորները պնդում էին, որ ստուդիան տարբեր մանիպուլացիաների ճանապարհին, չի վճարել իր տարիների աշխատանքի դիմաց և, The WB Television Network նրանից պահանջում էին 100 միլիոն դոլարի փոխհատուցում։ 2013 թվականի մայիսին դատարանը վերջնական դատավճիռ է կայացնում, որը լինում է ի օգուտ սցենարիստների ։ Համաձայն լինելով պայմանագրի կետերին, Գոֆն ու Միլարը շարունակում են մնալ նախագծի տիտրերում մինչև 2011 թվականի վերջը, փաստացիորեն 2008 թվականից ոչ մի ներդրում չունենալով «Սմոլվիլյայի գաղտնիքները» ծրագրում ։
Արտաքին հղումներ
Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոսցենարիստներ
Էտնեդալ
Էտնեդալ (Etnedal), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Բրուֆլատ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 459.15 կմ² տարածք։ Որպես Նորվեգիայի ֆյուլքե՝ ստեղծվել է 1894 թվականի հունվարի 1-ին ։
Էտնեդալի զինանշանը
Էտնեդալ կոմունայի զինանշանը հաստատվել է 1989 թվականի հուլիսի 14-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա՝ կենտրոնում, պատկերված է դեղին գույնի կամուրջ։ Այն խորհրդանշում է Նորվեգիայում քիչ քանակությամբ պահպանված քարե կամուրջներից մեկը՝ Լունդեի հին կամուրջը ։
Բնակչություն
Համաձայն 2007 թվականի մարդահամարի տվյալների՝ Էտնեդալ կոմունայում բնակվում է 1388 մարդ։ Կոմունայի բնակչության քանակը վերջին 60 տարում նվազել է ։